b'\n_START_ARTICLE_\nTerapi for korte lunter\n_START_PARAGRAPH_\nTerapi for korte lunter (originalt Anger Management) er en amerikansk komediefilm regissert av Peter Segal fra 2003. Manus er skrevet av Dave Dorfman, og blant rolleinnehaverne er Adam Sandler og Jack Nicholson. Filmen ble produsert av Revolution Studios i samarbeid med Sandlers produksjonsselskap Glad Madison Productions og distribuert av Columbia Pictures._NEWLINE_Filmen handler i korte trekk om en flypassasjer, spilt av Adam Sandler, som gjennomg\xc3\xa5r et terapiprogram for bedre \xc3\xa5 f\xc3\xa5 styrt sinnet sitt. Det nevnte terapiprogrammet er en straff han m\xc3\xa5 sone, riktignok i sitt eget hjem, etter at han en gang mistet kontrollen over seg selv under en flytur der blant andre en flyvertinne og noen medpassasjerer fikk gjennomg\xc3\xa5._NEWLINE_Jack Nicholson spiller atferdsterapeuten som av rettsvesenet f\xc3\xa5r ansvaret for oppf\xc3\xb8lgningen av terapien.'